Downloaded from YTS.BZ
Official YIFY movies site: YTS.BZ
A nap erre van, szóval…
- Így? - Működik ez egyáltalán?
Helló!
Élőben megy?
Vesszük.
De itt nincs térerő.
MIND A 7? EZ IGAZ?
Már jönnek a kommentek!
Van egy hozzászólás.
TELJES LÉTSZÁMBAN?
HIÁNYOZTATOK
HOL VAGYTOK?
BTS, SZERETLEK TITEKET!
Úgyis visszanézik majd. Gyerünk!
- Teljes a káosz. - El tudnád mozdítani a kamerát?
Keményen melózunk az albumon.
Ma szabadnapunk van.
Holnap folytatjuk a munkát.
A folyamatos munka kicsinál.
- De muszáj csinálni. - Várj, a jel…
A seregben megtanultam hajtani.
- Még vesz. - Jöttek kommentek.
„Hiányoztok.”
Azt írja: „Hiányzol, férjecském.”
- Hiányzol, feleségem! - Istenem!
- Te jó ég! - Istenem!
Most búcsúznunk kell.
- Hogyan zárjuk le? - Köszönjünk el!
Mi vagyunk a BTS. Kettő, három!
Köszönjük.
- Pá! - Béke!
A nemzetközi zenei fenomén.
A világ egyik leghíresebb együttese.
A Time magazin legbefolyásosabbjai között vannak.
Ők az első banda a Beatles óta,
akik egy éven belül három első helyezett albumot adtak ki.
A világ legnagyobb bandája.
Nem hallak titeket.
BTS!
A BTS tagjai a karrierjük csúcsán hirtelen bejelentették, hogy szünetet tartanak.
Nehéz nap ez. Szívszorító nap.
Alkotói szünetet tartanak.
2022-TŐL A BTS, A VILÁGHÍRŰ ZENEKAR
SZÜNETEL A KÖTELEZŐ KATONAI SZOLGÁLAT MIATT.
A BTS ARMY-nak várnia kell, míg viszontlátja kedvenc bandáját.
Ez általában azt jelenti, hogy feloszlanak.
A rajongók kétségbeestek.
Nem hittem el.
Tagadásban éltem.
Sokat sírtam.
Úgy érzem, a lelkem egy része belepusztult.
Dinamitként robban a hír! Három év után először
újra együtt a hét tag,
miután teljesítették a kötelező dél-koreai katonai szolgálatot.
GRATULÁLUNK A LESZERLÉSHEZ, JIN!
A pop hercegei hamarosan újra együtt zenélhetnek.
Megerősítették a hírt: a BTS visszatért.
Amerikában dolgoznak az új dalokon,
amelyeket 2026 tavaszán adnak ki.
BTS: VISSZATÉRÉS
2025. AUGUSZTUS
Sziasztok!
„Sziasztok”?
Mi az?
Üdv újra köztünk, Jin!
És gratulálunk, Jin!
Köszi, srácok. Ez nagyon kedves.
„Világszerte jóképű”!
A póló hátulja nagyon cuki.
Mind nagyra nőttetek. Én is sokat edzettem.
Igen, mi is sokat edzettünk.
Itt nem látszik.
Hogy érted ezt? Hisz edzettem!
A hangod állapotához képest jól szóltál.
Sok gyógyszert kaptam.
Így megy ez a turnékon.
Ötször kaptam infúziót.
Csak az eredmény számít.
Így van. Jó.
Tudom, úgy mondtam, mintha semmiség lenne, de nagyon kimerültem.
Tegnap fejeztem be a szólóturném. Amint végeztem, rögtön idejöttem.
Ja.
Ez kemény. Teljesen átérzem.
Megkérdeztem, visszamehetek-e hamarabb.
Akkor márciusban megjelenhet?
Most már van egy alapvázlat az albumhoz,
de még mindig írunk új dalokat, hátha lesz jobb.
A nagy része kész.
Már csak az első kislemez és a koncertnyitó szám kell.
De egyik szám sincs véglegesítve.
El kell kezdenünk rögzíteni a tesztfelvételeket.
Egy hete nem jutunk egyről a kettőre.
Értem. Nem haladunk.
De a kilátás tényleg csodás.
- Oltári szép a kilátás. - Imádom.
A BTS 12 éve áldás volt.
Egy K-pop-előadók karrierje általában nagyon rövid.
De szerencsére a mi életünk meghosszabbodott.
Az gyakorol ránk nyomást, hogy még mindig
el kell döntenünk, mit tartsunk meg, és min változtassunk.
De ezekre a kérdésekre senki sem tudja a választ.
Bang a HYBE elnöke.
Ő sem tudja, mert még nem volt erre példa.
Nincs precedens.
Ezért most kísérletezünk.
Próbáljuk kitalálni,
mitől vagyunk különlegesek, és mitől vagyunk a BTS.
Oké.
Ideje munkához látni.
Köszönöm.
Sziasztok!
Na kik vagyunk?
Üdv a BTS-dokumentumfilmben!
Megmutatom a stúdiót.
Látjátok a tagokat?
Éhen halok.
Ami a kreatív kibontakozási lehetőséget illeti,
Los Angeles amolyan vidámpark.
Egész nyáron itt dolgoztunk az új album stílusán.
Ez jól szól!
Imádom.
Los Angeles teret ad a kísérletezésre.
Más itt az energia, mint máshol.
Ezután Koreába megyünk, hogy befejezzük az albumot.
És 2026 tavaszán lesz a nagy visszatérés.
Ezt ígértük a rajongóknak.
MÉG KÉT HÉT LOS ANGELESBEN
- Két hét múlva? - Ja.
Csak két hetünk van.
Ez gáz.
Mert már megvan a felvétel időpontja.
- Tudjuk, hogy fáradtak vagytok. - Nem, jól vagyunk.
Próba nélkül nincs dal.
Nagyon várjuk már.
Nagy elvárások, nagy csalódás.
Tesó, ma elpróbálhatjuk?
Szünet nélkül.
- Mikrofont indít… - Csapjunk bele?
- Csak lökd a sódert! - Mindig azt teszem.
Jól mondod. Bemelegítés nélkül.
Több erőt a „You know how I” részre!
Rendben.
Próbálj meg idegesítőbb hangot megütni!
Valahogy így.
Imádom a példád.
Nem biztos, hogy ez jó. Nehéz eltalálni.
Túl aranyosnak tűnik.
Több rosszfiú-energia kell.
Ez túl lassú.
Próbáljunk ki egy másik dallamot!
Igen. Mert van egy csomó…
Ha megvan a dallam, bármikor átalakíthatjuk, de…
V, megpróbálod?
Ez kemény dió.
Fel tudnánk gyorsítani 130 bpm-re?
Így túl vidám.
Túl fiatalos a hangulata, mintha húszévesek adnák elő.
Nem elég laza.
El kell döntenünk, hogy megtartjuk-e ezt a számot.
Valami nem stimmel.
Az ilyen trendi dalokat nehezebb jól megcsinálni.
- Legyen magasabb hangnemben! - Jó.
A hangterjedelmem a gond.
Elakadtunk. Az biztos.
Írjunk egy Elakadás című dalt?
Csináljunk egy igazán szomorú dalt?
Érezzük jól magunkat, jó? Dal ide vagy oda.
Ez a helyes út.
Szórakozzunk?
Igen. Nyomjuk meg!
Szarunk a kislemezbe!
Adjunk neki!
Végül úgyis lesz egy kislemezre való dalunk, nem?
- Azt sem tudom, hol vagyok. - Ne mondj ilyeneket!
Kapd össze magad! Menni fog.
- Jin, térj észhez! - Ne csókolgass! Hagyj békén!
Szedd össze magad!
Mi olyan nehéz?
Nem tudom, miért vagyok itt.
Jin!
Én sem.
Jaj! Ha túl erősen dobom, nem tudom irányítani.
Mi van, ha a meccsen nem dobom elég messzire?
Amikor leszereltem a katonaságtól,
ki akartam próbálni, milyen külföldön élni.
De két hónapnyi Los Angeles után…
őszintén szólva
hiányzik Korea.
Disznóhasaalja, bébi!
Nyugodj békében, diétám!
Isteni ez a pörkölt!
Kellett, mint a levegő.
Iszunk még egyet?
Egészség!
Nem tudok szodzsut inni.
Azt nem inni szokás.
Hanem a szívedbe zárni.
Már a tekintetéből látom, mit akar mondani.
A szodzsu nem olyasmi, amit a szánkkal iszunk.
A szívünkkel isszuk. „Gyerünk!”
Tárd fel a szíved, haver!
Hát nem költői? A szodzsut a szívünkkel isszuk.
Na jó, mennem kell.
További jó étvágyat!
RM, egyél!
Mindent megettetek.
Már több mint egy órája eszünk.
Tényleg?
Nagy kihívás elé állítottuk magunkat ezzel az albummal,
és kísérleteztünk, hogy valami újat próbáljunk ki és fejlődjünk.
- És ha nem változunk sokat? - Nem.
Már így is nagyon más, mint a korábbi zenéink.
Ezért nem érzem azt a fajta nyomást.
Azért vagyok stresszes,
mert szabadon akarok zenélni,
de ez olyan rendszerszerű, mintha egy gyárban dolgoznék.
Ez azért van, mert ez egy egyedi helyzet.
Túl sokáig voltunk távol. Most, hogy végre leszereltünk,
nem akarunk tovább várni.
Ezért sietünk ezzel az albummal.
Koreába visszatérve rögtön fotózzuk.
Nincs sok időnk hátra.
Nagy a nyomás.
„A BTS nem olyan jó, mint vártam. Szerintem nekik annyi.”
- Igen. - „Nem olyan jó, mint vártam.”
„A BTS más, mint amilyen volt.” Ezt akarom hallani.
Készen állok rá, hogy ezt halljam.
- Szuper! Akkor hajrá! - Remek!
- Nem érzed ezt tehernek? - Nem.
- Nem érzem tehernek. - Nem?
Tudom, hogy az eredmény fontos,
de azt akarom, hogy boldogok legyünk…
Ha a rajongóink és mi is elégedettek vagyunk a folyamattal,
az szép, nem?
Kár, hogy te ebből kimaradtál, Jin.
Nagyon jó volt Los Angelesben dolgozni.
Sokat tanulok.
Oké.
Jaj, RM!
Felettesnek tisztelegj!
Ez most érzékenyen érint.
Hagyd abba!
Ez haláli volt.
Nagyon jóképű.
V arca semmit sem változott.
- Mi? - Így nézel ki.
V már felnőtt férfi.
Hogy festek?
Mi ez?
Igen, csináltunk…
Sziasztok!
V vagyok. 19 éves vagyok, és a BTS énekese.
A legfiatalabb tagunk, Jung Kook!
Érzed?
Jung Kook vagyok. 17 éves,
a BTS énekese és vezető táncosa.
Fel akarok végre nőni!
Ha végre felnövök,
szeretnék egy bulit csapni a BTS tagjaival.
Koktélozom, miközben a fiatalkori énemet nézem.
Ez te vagy, de az is te vagy.
Sziasztok! Jimin vagyok.
Énekes és táncos vagyok a BTS-ben.
Jaj, félek.
Nem láttam, újrázz!
Felvették.
- Még egyszer! - Nézd majd meg a tévében!
Sziasztok! Jin vagyok, a BTS legidősebb tagja.
Helló!
Dokumentáljuk az utunkat. Kövessetek minket!
Szia, SUGA!
Mit csinálsz?
Várakozunk.
SUGA olyan fiatal!
Sziasztok! SUGA vagyok.
Én vagyok a csapat rappere.
„j-hope vagyok.”
Szeretlek, BTS!
Sziasztok! A nevem j-hope. Rapper, táncos és énekes vagyok.
Bakker, j-hope!
- Imádunk, j-hope! - Szeretlek!
Rap Monster vagyok. Ahogy a nevem is mondja, rapper vagyok.
Mi vagyunk a BTS.
Kettő, három! Bang!
Tan! Köszönjük! Mindent beleadunk!
Oké. Állj!
Nézzük meg!
Mi a nagy álmod, kölyök?
AZ ELSŐ FELLÉPÉS 2013
Csak erről álmodsz?
Mizu, Puszan?
A BTS UTOLSÓ FELLÉPÉSE 2022
Ez már három éve volt.
Amikor elkezdtem zenélni,
a zenén át akartam üzenni a világnak.
De a K-pop
a folyamatos termelésre épül,
így nem állhatunk le.
Már nem tudtam, kik vagyunk mi, bandaként.
Ha pedig szünetet kérnék,
már a gondolatától is bűntudatom lesz.
Ha RM sír, én is sírok.
Sokáig a BTS tagja akarok lenni.
A folytatáshoz muszáj…
Nem is szaporítom a szót.
Szerintem sokan így is értitek.
Ha mind a heten összefogunk,
és ti is mellettünk álltok,
bármi is történjen velünk a jövőben,
hiszünk benne, hogy BTS tovább él.
Kérlek, higgyetek bennünk!
Koccintsunk!
- Keményen dolgoztunk. - Szép munka!
Igyunk! Egi!
Várj, ez…
A fenébe!
Nagyon megható.
Nagyon hiányoznak.
Térjünk vissza közéjük!
Tegnap este Jimin mondott valamit.
„Miért van az, hogy amikor a BTS-ről beszélünk,
megmagyarázhatatlan fájdalmat érzünk a szívünkben?”
Rég nem néztük meg ezeket a videókat együtt.
Szóval, amikor visszatekintettünk a közös történetünkre,
mind ugyanazt éreztük, mint Jimin.
Őszintén szólva
az a gyengédség, a mély vágyakozás megérintettek minket,
mert ezt mind együtt éltünk át, és ez tartott össze minket.
Várj, itt volt?
Tizenegy éve, itt.
Ez volt a helyszín.
Emlékszem.
AZ ELSŐ AMERIKAI FELLÉPÉS 2014
Számomra a zenélés
egy módja annak, hogy dokumentáljam, ki voltam akkor.
Szeretném, ha az albumnak
lenne egy üzenete.
De tudjátok,
még nehezünkre esik ezt megfogalmazni.
Nehéz a fáktól látni az erdőt.
Folyton az új dalokról beszélünk,
de jelenleg nem érzem, milyennek kellene lennie magának az albumnak.
Hogyan maradhat továbbra is sokatmondó a hagyatékunk?
Mi lenne, ha mélyebben beleásnánk magunkat egy legendás történetbe?
Talán már ismeritek is.
1896-ban egy csoszoni fiúcsapat
az Egyesült Államokba utazott,
és Washingtonban kötött ki.
Lehetőséget kaptak a tanulásra.
Alice C. Fletcher,
egy úttörő zenei producer és etnológus megismerte a csoszoni fiúkat.
Bár nem tudtak kommunikálni, énekeltek, így született meg a kapcsolat.
Ezek a férfiak úttörők voltak, akik mindent kockára tettek.
És felvették az első koreai dalt az Egyesült Államokban.
1896. JÚLIUS 24. KOREAI NÉPDAL
FELVETTE: ALICE C. FLETCHER KONGRESSZUSI KÖNYVTÁR
Egy dalt, ami sokat jelentett a koreai embereknek.
Melyik dalt?
Az Arirangot!
Erre tippeltem.
Az Arirang eredete egészen az 1400-as évekre nyúlik vissza.
Hegyeket és folyókat szelt át,
míg végül minden koreai dalává vált.
Az „arirang” pontos jelentése nem ismert.
De sokféleképpen értelmezték.
Az „ari” a koreai „szépség” szóból ered.
A „rang” pedig utalhat…
a szeretteink iránti mély vágyakozásra.
A rajongóitok és a zene iránti vágy.
Vannak elemek, amik a BTS-re is vonatkozhatnak.
Ez tetszik. Remek alap.
A „fejlődő örökség” tökéletes kifejezés rátok.
Minden döntést ennek tudatában kell meghozni.
El kell gondolkodni azon: „Tényleg egy ilyen örökséget építünk?”
Méltók vagyunk erre a kérdésre?
Értem a koncepciót.
De amikor legendáknak vagy hősöknek neveznek minket,
az letaglóz.
A bandánk alapvető igazsága…
Itt van.
„Nem vagyunk világraszóló hősök, csak szerény koreai fiúk.”
Nem tudom, hol kezdjem.
Mi bizonytalanít el?
Nem tudni, mi lesz belőle. Meg kell próbálnunk.
„Ari… Arirang!”
Igen, ezt a részt fel lehetne pörgetni.
Ettől megőrülünk.
Ki gondolta volna, hogy öt órán át hallgatjuk az Arirangot?
Tesó!
Mennyire buktunk ma el?
Épp eléggé.
De azért haladtunk.
- Mivel? - Elkezdtük.
Legalább jó móka.
Így legalább tudjuk, merre ne menjünk.
Ez nem kudarc.
Ez is a folyamat része.
Arirang, lelkem visszhangja
Átkelek az Arirang-hágón
Szerelmem
Aki elhagyott engem, tovatűnt
A lábad előbb elfárad
Mint az enyém
Csípőt nyit!
Nekem is edzenem kell.
Hogy lehet, hogy már edzenek?
A francba!
Kilenc.
Tíz.
Nyomd a középpont felé!
- Így fogsz fekvőtámaszozni? - Ja.
Csukott szemmel.
Három.
Ez a bemelegítés.
Hogyan kapcsoljam ki?
Kikapcsolás.
Lehet, hogy csak én érzem így,
de az utcák…
a stúdió
és még a kedvenc éttermem ételei is
pont ugyanolyanok.
Csak én változtam volna?
Csak én ragadtam a múltban?
Hamarosan találkozom a rajongóinkkal, évek óta először,
és kíváncsi vagyok, hogy megváltoztak-e az érzéseik irántunk.
Dave Roberts. Örülök, hogy megismerhetem.
Üdv a Dodger stadionban!
Isten hozta!
Kedves szurkolók! Köszöntsük együtt vendégünket,
a hagyományos kezdődobás elvégzőjét!
E tisztes feladat ma V-é.
V a BTS többi tagjával együtt
hamarosan visszatér a színpadra. Már az egész világ várja őket.
Nem kell tovább várni.
A dobódomb a tiéd, V.
V dobta az első labdát. A közönség tombol.
HAJRÁ, ARMY!
Kezdődjön a Dodgers-meccs!
MÉG EGY HÉT LOS ANGELESBEN
Hány dal készült el?
Teljesen?
Hány dal kerül az albumra?
Egyelőre tizennégy.
- A Body to Body biztos. - Persze.
És abban a dalba próbáljuk beleszőni
az Arirang első felvételét.
A hangminőség… Alig hallani valamit.
Próbáltuk beleszőni.
Szóval még dolgozunk rajta, miután meghallgatjuk a visszajelzéseteket.
És megírhatjuk a NORMAL szövegét.
- A NORMAL kész. - Igen.
Több koreai szöveget szeretnénk.
Most túl sok az angol.
Főleg a rap részeknél.
Mert ennél az albumnál fontos az autentikusság.
A túl sok angol…
Persze, a hitelesség fontos.
De ha azt akarjuk, hogy ez az album világsiker legyen,
akkor meg kell próbálnunk.
Az a gond, hogy kifutunk az időből.
Arra sincs időnk, hogy a kiejtést gyakoroljuk.
„Kerozin, melatonin…”
Ha kell segítség, elküldöm hangüzenetként.
„Kerozin, dopamin, kémiailag előidézett…” Majd elküldöm.
Bocs! Jézusom, mit mondtam?
Nem, az ereje tökéletes volt!
Bocsánat.
A kiejtésem.
Ez túl nehéz.
Belefér ennyi szó?
Ez három szótag lenne koreaiul.
Belefér a „azt hitték, megtesszük” három szótagba?
Meghallgatjuk.
A mai szodzsu.
Édes.
Nehéz napom lehetett.
RM, kész a szöveg?
Írás közben végig aggódtam.
Rosszul hangzik, ha helytelen a kiejtésem.
A kiejtésed?
- Igen. - Kész vagyok tőle.
De többet gyakorolunk, mint a koreai daloknál.
De bármennyire is próbálkozunk,
ami szar, az szar.
Menni fog, Jimin.
A szöveg is lehetne felnőttesebb.
Pontosan. Ideje, hogy a szövegeink kicsit felnőttesebbek legyenek.
Amíg el nem mennek.
Vagy valami olyasmi, hogy „hallottam, hogy jönnek”…
Akkor legyen ez!
Lehetnek rossz álmok, vagy álmatlanság…
Nem tudom, mit akarok.
Munka után, a felvételek után,
nyolc körül hazamegyünk.
És van öt-hat órám lefekvés előtt.
Nem tudom, mit tegyek.
Akkor ez legyen a szöveg! Mert ezt érzed.
- Nem tudod, mit tegyél. - Ez normális.
Ez érthető.
Kerozin, dopamin, amit csak akarsz.
Vagy az, hogy nyomjuk, amíg el nem fáradunk.
Vagy az is lehet, hogy ezek sem segítenek kikapcsolni.
De ez nem hangzik furán?
A dallam miatt?
Szerintem nem.
Nem angol az anyanyelvem. Nem tudom.
Én személy szerint utálom a rutint.
De az a vicces,
hogy másfél évet töltöttünk a seregben.
Olyan, mintha csak álmodtuk volna.
Mintha sosem lettünk volna ott.
Az ókori Görögországban kétféle módon fejezték ki az időt.
Az egyik a kronosz,
a másik a kairosz.
A seregben újra és újra ugyanazt kellett csinálnunk.
Ott csak úgy repült az idő.
Az volt a kronosz.
De itt, Los Angelesben…
a többiekkel lehetek.
Ők a második családom.
Ez olyan, mint a kairosz.
Az idő kitágul.
És igazán érzed…
Nem is tudom, hogy mondjam.
Érzed az idő mulandóságát.
Mutasd, hogy úszol!
Mi ez?
Tapizod a hasam?
- Merüljünk? - Rajta!
Egymást megnevettetni ér.
Ahogy a 2.0-ba lépve a szövegeinknek is fejlődniük kell.
Ha csak magunkhoz szólunk, senki más nem fogja meghallani.
Be kell vallanom, a korábbi dalaitok, mint az ON
vagy a Black Swan nem szólítottak meg.
Igazad van.
Az olyan dalokkal, mint a SWIM,
ami lehetne a kislemezünk vagy az album központi eleme,
tényleg próbáljuk meg elérhetőbbek és befogadóbbak lenni!
Kislemez vagy sem, az kulcsfontosságú dal.
Próbáljuk meg másképp megközelíteni!
Talán egyik mód se lesz az igazi.
Túl gyors.
A dal kicsit lágy,
így már eleve teljesen más, mint amit eddig megszoktak tőlünk.
De mégis, most van itt az ideje, hogy kockáztassunk.
Második változat.
Ide tehetünk néhány effektet.
- Ide? - Nem, nem jó.
Nyomj rá a hangra!
És legyen hely a rapnek!
Még nem állt össze.
Vettem.
Megtisztítjuk a refrént.
Jól hangzik.
- Szólj, ha kész vagy! - Kész vagyok.
Oké, kezdjük!
- Még egyszer! - Oké.
- Bocsi. - Kezdjük elölről!
Amikor a dalban ismétlődik az, hogy „ússz”,
az nem parancs, nem is föltétlenül ajánlat.
Csak ennyi. „Ússz!”
Talán inkább leírás.
Olyasvalakiről szól, talán rólam,
aki majdnem feladta már, de mégsem adja fel teljesen.
Újrázom.
Nem tudom, menni fog-e.
A francba! Mit tegyek?
Ez nehéz.
Ha könnyű lenne, mindenki slágereket írna.
Rossz volt?
Próbáld újra!
Néha nyomasztó a tudat, hogy hamarosan eljön a holnap.
A katonaságnál sokszor éreztem ezt, mert mindegyre ugyanazt a napot éltem át.
A világ mégis olyan gyorsan változik!
A trendek állandóan változnak, és folyamatosan új arcok tűnnek fel.
Nem állhatunk meg.
Az élet arról szól, hogy megtanuljuk irányítani a hajónkat.
Ha hullámzik is a tenger.
Ez nagyon jó volt.
Remek dalszövegeket írtak.
Igazi slágereket.
Mivel később csatlakoztam a többiekhez…
egy kicsit féltem,
mert nem tudtam, mi lesz a szerepem ebben az egészben.
De mivel már 12 éve együtt vagyunk,
szavak nélkül is tudtam, mit kell tennem.
Kiolvasom a tekintetükből.
A partra értünk.
Bocsánat.
Arra rúgom.
Bocs, eltörtük.
Mehetünk a partra?
Persze. Gyerünk!
Énekesek rapperek ellen!
Három a három ellen?
A maradék egy pedig a kispados.
Jimin, te vitted a prímet!
Tesó, nem érzem a testem.
Le a kalappal!
Milyen macsós!
Még egyszer!
Ez vicces volt.
- Lenyűgöző! - Tisztára Los Angeles-i.
Nem láttál semmit, ugye?
Jimin, te romantikus lélek vagy.
Ez maga a boldogság, nem?
Erős zárás, nem?
Ez kötelező.
Mindent beleadunk.
Mit gondolsz?
- Nem figyeltél, ugye? - Bocs, elkalandoztam.
Nézzétek, esküvői fotózás!
Haláli, csajszi!
Itt új életre keltünk, nem?
De igen.
Az meg mi?
Egy delfin!
Tényleg.
Hol? Nem látom.
Még nem látni.
Felbukkant!
Az egy delfin?
Igen, az.
Tuti, hogy delfin.
Indítsam a videót?
Gyerünk!
Sok sikert, RM!
Szurkolok.
- Menni fog. - Jó lesz.
Megyek Koreába.
- Szia, Jin! - Pá!
Vigyázz magadra!
Szurkolok nektek.
Ha hiányzom, se sírjatok!
Ne sírj!
SUGA, indulok haza.
- Jó utat! - Oké. Szia!
- Nem hiszem el, hogy elmész. - Igen, öregem. Itt hagylak.
Irigyellek, hogy korábban mehetsz.
Engedj el!
Eressz már el!
- Jimin öt perc múlva itt lesz? - Igen.
Akkor maradj így!
Magasabbra!
Már nem vagyok olyan hajlékony.
Érezted már azt, hogy otthon vagy, de mégsem?
Otthonos itt, de hiányzik az otthonom. Érted? Hahó!
Nem igazán.
Honvágyad van otthon?
Meglepő, de igen.
Ha visszamegyünk, átmehetek hozzád?
Persze.
- Amikor nem vagy otthon? - Nem.
Ugyan, egy család vagyunk!
Te is átjöhetsz hozzám.
- Áruld el a nyitókódod! - Szó sem lehet róla.
- Regisztráld az ujjlenyomatomat! - Nem lehet.
Kérlek.
Nem.
Megjött Jimin.
Szerelmem
Aki elhagyott engem, tovatűnt
A lábad hamarabb elfárad
Mint az enyém
Jimin, én leléptem.
Megvártalak.
Köszi, tesó!
Ez az a pizsama, amiről meséltem.
- Felveszem. - Neked szántam.
- Küldök egy szelfit. - A szobámban volt.
- Most adod ide? - Az utolsó napomon.
- Hamarosan találkozunk. - Igen.
- Ügyes légy! - Köszi.
- Sok sikert! - Vigyázz magadra!
Ari, Arirang
Az Arirang jó albumcím lenne.
Mert amint felcsendül az Arirang,
jól vizualizálhatóvá válik.
Az Arirang szellemisége a lényeg.
Igen.
Bármit is csinálunk, Arirangként mutatjuk be.
„Ez az új Arirang.”
- „A mi Arirangunk.” - Igen. „Ez a miénk.”
Kicsit mélyebben!
Furulyaklubba jártam.
Igen, lassan mennünk kell.
Szerintem szomorú leszek, amikor visszamegyünk Koreába.
Erről beszéltem Jiminnel is.
Nekem is hiányozni fog.
Ha egyedül lennék itt, nem hiányozna ez a hely.
De mivel ritkán töltünk így együtt időt…
Felkelek, iszom egy pohár vizet, és látom, hogy RM pokémonozik.
- Már megszoktam. - Újra együtt kéne élnünk?
Nagyon jó volt.
- De nem ismételnéd meg? - Dehogynem.
- Sajnálod, hogy elválunk? - Ja.
Nagyon.
De komolyan mondom, nagyon fog hiányozni ez a hely.
Amikor esténkét együtt iszogatunk, sok mindenről beszélgetünk.
Persze szóba kerül a munka is, amit a stúdióban végeztünk.
Aztán átfordul értelmetlen viccelődésbe, de azt is imádom.
A BTS tagja vagyok.
Itt van a helyem.
Azért vagyunk itt, hogy együtt zenéljünk,
és együtt lépjünk fel.
Ez a sorsunk.
Most arra kell koncentrálnunk, amit meg kell csinálnunk.
Vajon jó munkát végeztünk?
Először is,
egyetértek, hogy az album témája az Arirang legyen.
De az, hogyan értelmezzük az Arirangot,
az csak rajtunk múlik.
Ez lesz a kihívás.
Sok mindent át kell gondolnunk.
Nagy kár, hogy Los Angelesben nem jöttünk rá, mi a megoldás.
És két nap múlva indulunk.
Várj! Holnap!
AZ UTOLSÓ NAP LOS ANGELESBEN
RM!
Éhes vagyok.
- Ne már! - Jung Kook!
Istenem, segíts!
Jung Kook!
Ez egy új Arirang dal?
Nem, ez a Body to Body.
Így?
Ezt használnám fel az Arirangból.
- Ez működik. - Tetszik.
Kirázott a hideg.
Te is ezt érzed, j-hope.
Várjatok! Mit éreztetek?
Libabőrös leszek tőle.
- Elönt ez az érzés. - És akkor tudod, hogy ez jó.
- RM hallotta már? - Szerintem nem.
Miért? Nem jó?
A dal olyan, mintha három különböző dolgot kevertek volna össze.
Hát nem menő?
Olyan, mintha kenyeret, sertésszeletet és kimcsit ennék.
RM, miért hangzik ez olyan finoman?
Ez kurva jól hangzik.
Nagyon hagyományos.
Annyira erős, hogy már látom a mémet belőle.
Bang Si-hyuk azt javasolja, hogy 100%-ban hagyományos hangzás legyen.
Talán azért furcsa, mert koreaiak vagyunk.
Szerintem király lesz.
Az album címe ARIRANG.
Különlegesen hangzik.
De koreai szemszögből nem olyan érzést kelt,
hogy „ezek a rohadékok csak a hazafias hype-ra hajtanak”?
Pont ettől félek.
A koreaiaknak kényelmetlen.
Én nem vagyok külföldi,
de szerintem más kultúrák el lesznek ájulva tőle.
- Túl direkt. - Nem értek egyet.
Ki szavaz igennel?
Értem, hogy mire gondolnak.
De amikor először hallottam, nagyon tetszett.
Koreai létemre érzem a szenvedélyt.
Egyetértek.
Nem mondom, hogy nem.
Hát…
Az Arirang illik a témához, a szövegeinkhez.
Body to body, testek összefonódása. „Gyerünk!” Erről szól a dalunk.
Van egy arany középút, ahol egyensúlyra találunk.
Tartunk felé.
Amint az Arirang lett az album címe,
nemzeti csapattá váltunk.
Meghallgathatjuk újra?
Jó. „Nem ismerem ezt a dalt.
Ez az új albumuk. Hallgassuk meg!
Rajta!”
Libabőrös lettem.
SZÖUL
ÜDV ITTHON, FIÚK!
VISSZATÉRTEK
SZERETÜNK TITEKET!
Még van dolgunk Koreában.
Még sok mindent ki kell találnunk. Nem ment könnyen.
Nagyfejűek vagyunk, nehéz egyetértésre jutnunk.
Ez a második fejezetünk.
De egy dologhoz ragaszkodunk.
A lelkünk mélyén még mindig koreai vidéki srácok vagyunk.
Ez az örök igazság.
Rég nem csináltam ilyet.
Bocs, rossz irányba nézek.
Oké.
Az albumon dolgozva
úgy érzed, hogy valami teljesen újat próbáltatok ki?
Művészként mi változott meg leginkább számodra?
Vagy valami ismerőssel tértek vissza?
Koccintsunk?
Rég találkoztunk.
PEAKBOY ÉNEKES-DALSZERZŐ
Álmodtátok azt, hogy visszamentek a seregbe?
Persze.
Az álmomban leszereltem, de közlegényként ébredtem.
PARK HYUNG-SIK SZÍNÉSZ
Álmodban visszamentél katonának?
PARK SEO-JUN SZÍNÉSZ
Az kemény lehetett.
Mostanában nagyon unatkozom otthon.
Beköltözzek hozzád?
Hozod a saját matracodat?
V-nek elvonási tünetei vannak.
Bocs a késésért!
Szép munka! Gratulálok!
Köszönöm.
Woo-shik! Gratulálok a mai naphoz!
Szép munka, Woo-shik!
Jól vagy?
És veled mi a helyzet, V?
- Kiadjuk az új albumot. - Mikor?
És turné is lesz.
- Jövő márciusban. - Jövő március?
A szülinapomra időzítettétek. Köszönöm.
De azért vannak kétségeim. Vajon sikerülni fog?
Mert három évig távol voltunk.
Biztos nagy a nyomás rajtatok.
Hány szám lesz az albumon?
- Összesen 14. - Tizennégy? Egy teljes stúdióalbum?
- Megvan az első kislemez? - Igen.
Kíváncsi vagyok.
Sok dalunk erős személyiségjegyekről szól.
- „Helló! Ilyen vagyok!” - El tudom képzelni.
„Én vagyok a hiphop!”
Határozott üzenettel bírnak.
Nagyon provokatívak.
De ezek közül a legszelídebb lett az első kislemezünk.
Amit sokáig lehet hallgatni.
Egy dal, amit újra és újra lejátszhatsz, és nem unsz rá.
Kíváncsi vagyok a produkcióra.
Alig várom, hogy halljam.
Sziasztok!
Helló!
Sziasztok!
Hali!
Ma hallgassuk meg a SWIM-et, a fő kislemezünket!
- Oké. - De ez nem a végleges verzió.
RM és SUGA még csiszolni akar rajta.
Ezt tartsátok észben!
- Hallgassuk objektíven! - Rajta!
- Mehet. - Indítsd!
Ez olyan…
Nem elég energikus.
Nagyon nem.
Az egész szám ilyen.
Ez az ellentéte annak, amit mindenki vár tőlünk.
Így van.
De nem szívesen mutatnám meg bárkinek.
„A BTS visszatért! Négy év után!” És aztán…
Ha ezt hallják, nem biztos, hogy…
Nekem tetszik.
Nem vagyok teljesen ellene.
Nem azt mondom, hogy nem tetszik. Jó szám.
Kicsit félek.
Nagyon félek.
A Dynamite-nál is ez volt, nem?
Igen, a Dynamite-ban sem voltunk biztosak.
„Ez nem a mi stílusunk.”
A legtöbben nem akartuk a Dynamite-ot.
Ahogy korábban is mondtam:
„Ilyen dallal térnek vissza?”
Szerintem menő lesz.
Jogos.
Tetszik, hogy laza szám.
Menő, érett és más, mint amiket eddig csináltunk.
Ez igaz.
Ideje felnőttként viselkednünk.
Az előző meetingen
megegyeztünk, hogy az Arirangot beleszőjük a Body to Bodyba.
De még nem hallottátok az új verziót.
Halljuk!
- Készen állok. - A Body to body okés.
Nemzeti gyakorlatsor?
Ez nem a nemzeti gyakorlatsor része?
Miért ilyen hosszú?
Mindvégig kételyeim voltak ezzel a résszel kapcsolatban.
Ez a rész túl hosszú.
Túl hosszú.
Bang Si-hyuk azt akarja, hogy érvényesüljön az Arirang.
Nem térünk vissza a dalhoz a részlet után?
- Várjunk csak! - Ha mondhatok valamit…
Nem tudom, hogy ez így jó-e.
A fellépésekhez talán jó a hossz,
de hallgatni…
Most, hogy hosszabb lett, hirtelen el akarok bújni.
A „Somebody like you” résztől
a tagok hangját szeretném hallani.
Olyan, mintha kimcsis sült rizst ennék a Paris Baguette-ben.
Mi a…
A rövidebb verzió sokkal jobb.
- Kinevetnek érte. - Meghallgatjuk a rövidebb verziót?
Ez az, amit Los Angelesben hallgattunk?
Ez az!
Igen.
Ez az.
Hosszra ez a jó.
Vissza kell térnünk erre a részre a végén.
Különben olyan, mint két egész versszak.
Hol van?
Itt van.
Ez túl rövid!
Jin volt itt.
Akkor ugyanolyan.
Hallom a késést.
Azért, mert…
Kiveszem. Pillanat!
Három órán át beszélgettünk a zenéről.
A barátaim imádják a Hooligant és a NORMAL-t.
Tényleg?
De a SWIM…
Amikor az emberek a BTS-re gondolnak, erőteljes, energikus dalokat várnak,
ezért kíváncsi volt, miért nem készítettünk olyat.
- Szerintem nagyon jó. - Igen, az.
Meg akarom győzni az embereket, hogy jó, ha kipróbálunk valami újat.
Ha változást akarunk, most van itt az ideje.
A barátom érti, de nem akarja elfogadni.
- Tényleg? - Igen.
Még mindig izgulok picit.
Jó lenne, ha igazán biztosak lennénk a dologban.
Ezt akartam hallani. Hogy van bennünk meggyőződés.
Hallgassuk meg!
- Jó a kiejtés? - Remek!
Egy pillanat!
Ez jó érzés.
Ha kijavítjuk, csináljuk rendesen!
Ne részletekben!
- Ez egy kicsit… - Túl sok?
Ha így vágunk bele,
lehet, hogy csak én érzem így, de kicsit összefüggéstelen.
- Várj! - Szóval…
Már majdnem befejeztük a kislemezünk felvételét.
Ezúttal nagyon sokféle dal van.
Az általunk írt szövegek összességében érettebbek lettek.
Mindannyian öregebbek lettünk.
Mire kijön az album, 34 éves leszek.
Próbáltuk jobban kifejezni a felnőtté válásunkat.
Régen addig dolgoztunk a stúdióban, amíg el nem készült a dal.
Akkoriban fájdalmasabb volt a folyamat.
Ha most nem jön össze egy dal, akkor nem jön össze.
Túlteszem magam a dolgon.
Most már jobban tudok várni, és a régi türelmetlenségem már a múlté.
Egy dal akkor jó, ha az emberek szeretik.
Sosem tudjuk, mi fog bejönni. Ez már csak ilyen.
Ez a hely még mindig megvan.
- Pizzázó? - Igen.
Kezdő zenészekként…
állandóan innen rendeltünk.
Nagyok voltak a pizzák
és olcsók. Ezért.
Heten ettünk meg egy pizzát.
Elérzékenyültem.
Nagyon éhes vagyok.
Ez nagyon finom.
Ezt nézem evés közben vagy elalvás előtt.
Ez egy tudományos műsor.
Nagyon szórakoztató.
Az ősi sziklák mélyén földönkívüliek voltak.
Hallani kell ezt a hangot.
Akkor tiszta.
Persze, imádtam az Egyesült Államokat.
De itthon a legjobb. Mindenhol jó, de a legjobb otthon.
Anyutól kaptam a rongyot.
Kész.
Most jöhet a játék.
RM azt mondja, nem igazán érti.
De nekem,
amikor nincs semmi dolgom, még edzésem sincs,
akkor tíz órát is elüldögélek itt.
Régen nem voltam introvertált.
De ahogy öregszem, egyre kevesebben vesznek körül.
És több időt töltök egyedül.
Ahogy telik az idő, természetesen
az életem egyre nagyobb részében tűnhet úgy, mintha befelé fordulnék.
Nem tudom. Nem beszélhetek a többi híresség nevében,
mert nem minden az, aminek tűnik.
Nem tudjuk, milyen az életük valójában.
Az én életem ilyen.
Attól függ, hogyan nézzük. Talán nem ideális, de…
Mind mások vagyunk.
Én csak azt tudom, hogy mindig is erről álmodtam.
És nem arról van szó, hogy tudtam, hogy minden összejön.
Csak elképzeltem önmagam, ahogy megvalósítom az álmomat.
Hogy sok ember előtt állok a színpadon.
Menő ruhákban,
fantasztikus dalokat énekelve és táncolva.
Ezt képzeltem el magamnak.
Így jutottam el idáig.
Nem felejtetted el, hogyan kell ütni.
De újra bele kell melegedned.
A labdát nézd!
Ügyes!
Bam oltári cuki.
A dobermanoknak végzetes egészségügyi gondjaik lehetnek.
Bam kicsit gyengébb.
De így szeretem.
Értem.
Kitartás! Hajrá!
Érezni, hogy fejlődsz,
és erősebb leszel.
Tudom, hogy készen állok a fellépésekre,
és hogy megosszam a pillanatot a rajongókkal.
Amikor színpadra lépünk, az egy izgalmas és boldog pillanat.
De őszintén szólva, ez hatalmas nyomással jár.
Nem hiszem, hogy szupersztárnak születtem.
Sokkal híresebb lettem, mint amennyire megérdemelném.
Mivel a BTS-t sok országban szeretik,
ez nagy teherrel jár.
De ha magamra nézek,
nem vagyok valami nagy szám.
Egy részem csak azt szeretné, ha énekesként tekintenének rám.
Miért nem jöttök a konditerembe?
RM-et minden nap látom ott.
Jimin, te nagyon lefogytál.
Los Angelesben mind izmosak voltatok. Hogy lettetek ilyen cingárak?
Sziasztok!
V nem érzi jól magát, szóval…
Képzeljétek, ahogy 60-70 ezer ember előtt léptek fel, akik nagyrészt külföldiek,
és ők is éneklik az Arirang refrénjét!
Az a pillanat ikonikus lesz.
Végső soron a ti döntésetek, de fontosnak tartottam megemlíteni.
Mert úgy érzem, hogy valami nagy dolgot dobtok el.
Nekem egyszerűen az előző verzió tetszett jobban.
Én személy szerint a rövidebb verziót választanám,
hogy legyen benne az Arirangból, de ne vigyük túlzásba.
Én mindig próbálom nem túltolni.
Nem sokan fogják felismerni az Arirangot.
Kivéve persze a koreaiakat.
Ha ez így van,
nem az a döntő, mi szól jobban?
Még ha „jobban” is hangzik,
szerintem sokkal többet nyerhetünk így, anélkül hogy zeneileg veszítenénk.
Számomra ez nem „jó” vagy „rossz” dal kérdése.
Mindkét oldal érveit megértem.
Ha a Body to Body-t kellene hallgatnom újra és újra,
inkább a rövidebb verziót hallgatnám.
De aki nem ismeri az Arirangot…
Emlékeztek, amikor először hallottunk afrikai és brazil dallamot?
Azt mondtuk: „Hű, ez nagyon más és király!”
A nem koreaiak számára ez lenyűgöző lehet.
Tagadhatatlan,
hogy ti vagytok a generációtok ikonjai.
Azt sem tagadhatjuk, hogy koreaiak vagytok.
A célközönségetek pedig egyre inkább
a teljes világ, nem csak a koreaiak. Ez sem kérdéses.
Ahogy mondtam,
csak ti dönthettek erről.
Végső soron egy kérdés köré épül az album.
Meddig vagyunk hajlandóak elmenni?
Mennyire változunk meg? Mit vállalunk be?
Ez nagyon fontos nekünk.
Még ha el is döntöttük, hogy megtesszük,
amikor a tettek mezejére kell lépni, az rémisztő.
Ha mindent kiadsz magadból,
újra fel kell töltened magad, ehhez pedig külső forrás kell.
Forog,
de csak egy pontra kell koncentrálnunk.
Nem tudom, mi lesz a végeredmény, vagy hogy hogyan fogadják majd.
„Csak haladj ösztönösen!”
Próbáljuk élvezni a folyamatot.
Kész!
Az Arirang a vágyakozás fájdalmáról szól.
A koreaiak azért éneklik,
hogy túltegyék magukat az epekedés érzésen.
Koreai emberként
egy ilyen hagyományos dal, mint az Arirang
túl direktnek tűnhet.
Én is így gondoltam.
Tudatosult bennem,
hogy amikor az Arirangot választottuk fő témának,
az üzenetünk mindig is adott volt.
Most, hogy itt vagyunk, nem ködösítünk.
Úgy döntöttünk, hogy belevágunk.
És lehet, hogy ezt csak mi tudjuk jól megcsinálni.
Igen! Ez az!
Mindenki…
Amikor Los Angelesben újra találkoztam a többiekkel, nem munkatársak voltunk.
Egy rég nem látott családdal egyesülhettem újra.
Összehasonlítottam magunkat a mostani énünkkel.
Éreztem, hogy mindannyian sokat változtunk és fejlődtünk.
Mind fejlődtünk.
Életem felét velük töltöttem.
Ők a második családom.
Hű! Újra belevágunk. Együtt.
Eljött ez a nap. Hihetetlen!
Szürreális.
Olyan, mint egy álom.
Régen azt hittem, véget ér majd.
Ha a testünk meggyengül, talán egyszer abbahagyjuk.
De már hiszem, hogy öregkorunkig folytatjuk.
Amíg mind így akarjuk.
Az életmottóm: „Ússz az árral!”
Minden a maga módján történik.
Végre ott vagyunk, ahol lennünk kell.
A BTS tagjának lenni olyan,
mintha egy hatalmas, elképesztő koronát viselnél.
Néha nagy súllyal bír.
Néha nehéz viselni.
Lesznek fájdalmas időszakok,
és sokféle érzelemben lesz részünk.
De a végén
mosollyal az arcunkon zárjuk, nem?
Mert nem egyedül csináljuk.
Ha együtt haladunk előre
mind a heten,
akkor bármit legyőzhetünk.
Vágjunk bele!
Lássunk hozzá!
Ősidők óta nem volt közös felvételünk.
Ja, régóta nem.
Három-négy éve, ugye?
Üdv, mindenki!
Várj, miről beszélsz?
- Jó. - Oké.
És…
Ennyi!
- Kész? - Megvan.
Ennyi!
KÜLÖN KÖSZÖNET NEKTEK, ARMY!
A feliratot fordította: Péter Orsolya